# data[].attributes.body
Teologi merupakan salah satu bidang serta cabang ilmu falsafah yang mendapat tempat yang hangat di kalangan ahli falsafah. Hal ini kerana, sejarah falsafah itu sendiri berasal dari Yunani dan Rome, di mana ahli falsafah mereka gemar untuk berbicara mengenai Tuhan. Dalam pemikiran ahli falsafah Yunani ini, apa yang mereka cari hanya kebenaran berdasarkan kepada akal semata-mata. Oleh itu, dalam konsep Tuhan juga, mereka akan menggunakan akal untuk mencapai kefahaman mengenai tuhan. Konsep pemikiran mengenai Tuhan dalam falsafah Yunani ini, ada terdapat beberapa percanggahan dalam Islam. Ini kerana, Islam telah meletakkan konsep Tuhan itu dengan jelas dalam Al-Quran dan al-Hadith. Ahli falsafah Yunani, beranggapan bahawa, dengan akal yang sihat, manusia mampu untuk memahami dan mencapai kebenaran. Oleh itu, dalam perbahasan mengenai konsep ketuhanan ini, Islam meletakkan beberapa asas yang utama. Seperti fikirlah mengenai makhluk Tuhan dan jangan berfikir mengenai Dhat Tuhan. Ini memberikan satu dasar dan saranan kepada manusia untuk memikirkan apa sahaja kecuali Dhat Tuhan yang Agung. Akal manusia tidak mampu untuk memahai Dhat Tuhan. Masakan boleh makhluk yang lemah untuk mengatasi sesuatu yang Maha Kuat dan Maha Agung.

# data[].attributes.body
Falsafah merupakan induk atau asas kepada segala ilmu. Para ahli falsafah turut membahagikan falsafah kepada beberapa cabang ilmu utama iaitu epistemologi juga metafizika yang merangkumi ilmu ontologi, kosmologi, teologi metafizik dan antropologi. Selain itu, logika, etika, estetika dan falsafah tentang pelbagai disiplin ilmu juga adalah cabang falsafah yang ditonjolkan oleh para ahli falsafah.

Dalam mencari hubungan antara falsafah dengan ilmu sains. Terlebih dahulu dapat disimpulkan bahawa ilmu sains merupakan salah satu bidang yang muncul berlandaskan kepada falsafah kerana falsafah adalah bersifat menyeluruh dalam kajiannya.

Teori-teori dalam cabang ilmu falsafah iaitu epistemologi seperti teori fenomena, fiksyen, skeptisme dan realisme membantu menyelesaikan persoalan sains. Dalam huraian selanjutnya, akan dijelaskan sejauh mana hubungan antara falsafah dengan ilmu sains.

# data[].attributes.body
Al-Kindi (796-873) telah membahagikan falsafah kepada tiga cabang iaitu sains fizik yang merupakan peringkat terendah, sains matematik yang berkedudukan peringkat pertengahan dan yang terakhir sains ketuhanan yang merupakan peringkat tertinggi. Manakala Al-Farabi (870-950) membahagikan falsafah kepada dua cabang iaitu teori dan amali. Teori meliputi matematik, fizik dan metafizik manakala amali merangkumi ilmu akhlak atau etik.

# data[].attributes.body
Falsafah ialah pemikiran atau pandangan yang bernas, rasional dan bernas. Pemikiran atau pandangan ini dihasilkan daripada usaha kajian ahli falsafah secara saintifik, sistematik dan logikal. Tujuan falsafah adalah untuk mencari dan membuktikan kebenaran dan memberikan arah tujuan atau pedoman untuk perkara-perkara yang penting dalam kehidupan.

# data[].attributes.body
Falsafah merupakan suatu usaha pemikiran ilmiah yang cuba mengusahakan kebenaran yang umum dan asas kerana pada asalnya ia bermaksud cinta kepada hikmah.

# data[].attributes.body
Falsafah boleh dibahagikan kepada 5 bidang utama seperti :
a) Metafizik (Kajian tentang kewujudan)
b) EpIsdemologi (Kajian tentang ilmu)
c) Etika (Kajian tentang aksi)
d) Politik (Kajian tentang daya)
e) Estetik (Kajian tentang senI)

# data[].attributes.body
Falsafah ialah kajian tentang masalah am berkenaan hal-hal seperti pengetahuan, kewujudan, kebenaran, kecantikan, keadilan, kesahan. minda dan bahasa.

# data[].attributes.body
Falsafah ialah suatu cubaan untuk mencari kebenaran. Ia ialah suatu kajian yang komprehensif, holistik dan logikal ke atas pemikiran manusia dalam bidang agama, sastera, sains dan pendidikan.

# data[].attributes.body
Hu Jun (2003), di dalam bukunya "What is Philosophy?“  , mentakrifkan falsafah sebagai panduan kebijaksanaan dan seni hidup manusia. Beliau berpendapat falsafah boleh dihayati daripada perspektif berikut : Falsafah adalah sesuatu  disiplin, yang berlainan dengan disiplin-disiplin seperti psikologi, pedagogi, ekonomi, sosiologi, teologi, dan sebagainya.

# data[].attributes.body
mengikut pendapat Russell (1946), falsafah adalah sebagai sesuatu fahaman atau pengertian di antara teologi dan sains, Hal ini adalah kerana, seperti teologi, falsafah mengandungi spekulasi terhadap perkara yang belum tepat dibuktikan. Manakala melalui pendekatan sains, falsafah pula berusaha menggunakan taakulan dan logik untuk membuktikan fahamannya.

# data[].attributes.body
Anthony Harrison- Barbet menyatakan bahawa "There is no straightforward definition." Oleh itu, falsafah ialah satu bidang yang cuba meneroka tentang makna tersebut. Falsafah ialah suatu cubaan untuk mencari kebenaran dan suatu bidang kajian yang komprehensif, holistik dan logikal ke atas pemikiran manusia dalam bidang agama, sastera, sains dan pendidikan.

# data[].attributes.headline
Ramai ahli akademik meletakkan bidang falsafah di antara sains & teologi. Bincangkan konsep falsafah secara ringkas

# data[].attributes.subject
Ramai ahli akademik meletakkan bidang falsafah di antara sains & teologi. Bincangkan konsep falsafah secara ringkas